Tzimbalmos nóta
Hét országba nintsen ojan tzimbalmos,
mint a pesti Lányi Géza tzimbalmos:
Tzédrusfából van a húros ládája,
gyöngyvirág a nótaverő szerszáma.
Húzd rá Lányi Géza a nótámat!
Üssük össze rózsám a bokánkat!
Fordujj öggyet lelköm pillangója!
Röpüjj a karomba angyalmódra!

A vállamon gyönge piros mönyetske,
ojan mint a friss ropogós tserösnye.
Van-e rózsám ég ögy lány az fajtádból?
Mögkéröm az édös-kedvős anyádtól!

Húzd rá Lányi Géza a nótámat!
Üssük össze rózsám a bokánkat!
Fordujj öggyet lelköm pillangója!
Röpüjj a karomba angyalmódra!
Versek